Бүгін білім беру платформаларында техникалық ақаулар болды – министр
DATE: 18:42, 06 Сәуір 2020 | GMT +5
TITLE: Бүгін білім беру платформаларында техникалық ақаулар болды – министр
URL: https://kaz.inform.kz/news/bugin-bilim-beru-platformalarynda-tehnikalyk-akaular-boldy-ministr_a3634454/
META: DATE: 18:42, 06 Сәуір 2020 | GMT +5
TOTAL WORDS: 141
AUTHOR(S):
TEXT: «Ұстаздар мен оқушыларға танымал платформалардың бірі – Bilimland. Осы платформада бүгін 400 мыңнан астам оқушы жұмыс істеді. Бұл платформа арқылы оқу жоспары шеңберінде тиісті сұрақтар беріледі және қателермен жұмыс істейді. Одан кейін қайтадан үш деңгейлі тапсырмалар беріледі. Керек болса астында форумдар болып, мұғалімдер ол жерде тапсырмаларын бере алады», - дейді ҚР Білім және ғылым министрі Асхат Аймағамбетов. Ол платформаларда техникалық ақаулар болғанын да айтты. «Екі рет ақау болып, екі рет те тиісті жұмыстарды жүргіздік. 32 миллион сессия болғаннан кейін мәселелер туындады, бірақ ол мәселелер шешілді. Бұл платформа күні бойы да, қазір де жұмыс істеп тұр. Техникалық мәселелер бойынша әріптестеріміздің жұмысын көріп отырмыз. Бұл бағыттарда үлкен ауқымды, маңызды жұмыстар жасалды. Соның нәтижесін бүгін көріп отырмыз. Техникалық ақауларға қарамастан оқушылар аталған палтформалар бойынша жұмыс істеулеріне мүмкіндік болды. Күні-түні жұмыс істеген әріптестерімізге Білім және ғылым министрілігі атынан үлкен алғысымды айтқым келеді», - дейді ол
